ettekirjutus

Narva	17.06.2016 nr 7.2-6.3/1617-1	
Ettekirjutuse täitmise uue tähtaja 
määramine ja sunniraha hoiatus
Päästeameti Ida päästekeskus arvestab adressaadi 10.05.2016 taotlust ja pikendab riikliku tuleohutusjärelevalve ametniku 22.02.2012 ettekirjutuse nr 7.2-6.3/962-4 punkti 2 täitmise tähtaega. 

Ülaltoodust tulenevalt ja juhindudes haldusmenetluse seaduse § 64 ja 65 muudetakse ettekirjutuse 7.2-6.3/962-4 punkti 2 täitmise tähtaega, määrates uueks täitmise tähtajaks 30.07.2016. 

Päästeameti Ida päästekeskus on 22.02.2012 andnud Eesti Energia Narva Elektrijaamad Aktsiaseltsile (registrikood: 10579981) ettekirjutuse nr 7.2-6.3/962-4, punktiga 2 kohustasime adressaati kooskõlastama Päästeameti Ida päästekeskusega AS EE NEJ (Eesti Elektrijaama) ettevõtte territooriumil põlevmaterjalide ladustamise kohad. 

Koos käesoleva ettekirjutuse täitmise tähtaja pikendamisega kaasneb asendustäitmise ja sunniraha seaduse § 7 lg 2 kohane hoiatus – kui 30.07.2016-ks jäetakse ettekirjutus täitmata, rakendatakse asendustäitmise ja sunniraha seaduses ettenähtud sunnivahendit (sunniraha) seaduse § 10 lg 1 kohaselt alljärgnevalt: 

•	sunniraha hoiatus –  700,00 (seitsesada) eurot.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või Tartu Halduskohtu Jõhvi kohtumajja (Kooli 2A, 41532 Jõhvi, trthkjohvi.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Ida päästekeskus, Vahtra 3, 21003 Narva või digitaalselt allkirjastatud dokumendina e-posti aadressil irina.belik@rescue.ee. 

(allkirjastatud digitaalselt)
Irina Belik
Ohutusjärelevalve büroo peainspektor
Ida päästekeskus
+372 5860 2188
irina.belik@rescue.ee 

Ettekirjutus on saadetud elektrooniliselt:
1.	Eesti Energia Narva Elektrijaamad AS, NEJ@energia.ee;
2.	Eesti Energia AS, indrek.randoja@energia.ee, artur.ivanov@energia.ee.